Thrymr (kuu)

Thrymr (ka Saturn XXX) on Saturni looduslik kaaslane. Selle kuu avastas 2000. aastal Brett J. Gladmani töörühm. 

Algul pandi taevakehale koodnimi S/2000 S 7, kuid siis nimetati ümber Skandinaavia mütoloogia tegelase, jöötun Thrymri järgi (jöötunid on hiiud). Algne nimekuju oli ThrymIAUC 8177: Satellites of Jupiter and Saturn (nime andmine) Vaadatud: 15.04.2014, IAU planetaarsete süsteemide nomenklatuuri töögrupp lisas lõppu r-täheIAUC 8471: Satellites of Saturn, January 21, 2005 (nime täpsustamine) Vaadatud: 15.04.2014, nii jäi nimeks Thrym.

Thrymri läbimõõt on hinnanguliselt 7 kilomeetritThrymr: Overview Vaadatud: 15.04.2014 (teistel andmetel 5,6 km)Cassini Mission: Thrymr NASA Vaadatud: 15.04.2014, ruumala 180 km3 ning ta tiirleb ümber Saturni planeedi pöörlemisele vastupidises suunas, keskmisel kaugusel Saturnist 20 439 600 km. 
Ühe tiiru tegemiseks ümber Saturni kulub tal 1,094 ööpäeva. Orbiidi kalle ekliptika suhtes on tal 174° ja ekstsentrilisus ligikaudu 0.5.

Päritolu
Üldiselt on Thrymri kohta väga vähe teada. Arvatakse, et ta võiks olla Saturni kuu Phoebe küljest lahti löödud tükk. Saturni Norra grupi (Norse group) kuude suured erinevused telje kalletes, orbiitide ekstsentrilisuses ja kuude keskmistes kaugustes Saturnist viitavad, et nad ei pärine ühelt objektilt (selle teise taevakehaga kokkupõrkel purunemisel), vaid on tõenäoliselt pärit mitmelt eri objektilt. 
Kõik Norra grupi kuud tiirlevad ümber Saturni selle pöörlemisele vastassuunas. Sel põhjusel ning lisaks nende orbiitide kõrvalekalde tõttu ringikujulisusest ja tiirlemistasandi erinevusest Saturni ekvaatori suhtes nimetatakse neid "irregulaarseteks" kuudeks. Sellised "irregulaarsed" kuud arvatakse olevat tulnud Saturni kaaslasteks pigem kuskilt mujalt kui tekkinud samas akretsioonikettas, mis ümbritses noort Saturni ta moodustumisel. Ilmselt on nad Saturnile lähenedes püütud kinni selle gravitatsiooni poolt ning jäänud ümber Saturni tiirlema. Viimane käib ka Thrymri kohta.

 Viited 

Kategooria:Saturni kuud